CELEX: C2007/170/79
Language: sl
Date: 2007-07-21 00:00:00
Title: Zadeva T-206/07: Tožba, vložena 12. junija 2007 – Foshan Shunde Yongjian Housewares & Hardware proti Svetu

21.7.2007   
            
            
               SL
            
            
               Uradni list Evropske unije
            
            
               C 170/41
            
         Tožba, vložena 12. junija 2007 – Foshan Shunde Yongjian Housewares & Hardware proti Svetu
   (Zadeva T-206/07)
   (2007/C 170/79)
   Jezik postopka: francoščina
   Stranki
   
      Tožeča stranka: Foshan Shunde Yongjian Housewares & Hardware Co., Ltd (zastopnika: J.-F. Bellis, odvetnik, in G. Vallera, Barrister)
   
      Tožena stranka: Svet Evropske unije
   Predlogi tožeče stranke
   
               —
            
            
               Naj se za nično razglasi protidampinška dajatev, ki je bila naložena tožeči stranki z Uredbo Sveta (ES) št. 452/2007 o uvedbi dokončne protidampinške dajatve in o dokončnem pobiranju začasne dajatve, uvedene na uvoz likalnih desk s poreklom iz Ljudske republike Kitajske in Ukrajine;
            
         
               —
            
            
               Svetu naj se naloži plačilo stroškov.
            
         Tožbeni razlogi in bistvene trditve
   Svet je 23. aprila 2007 na predlog Komisije sprejel Uredbo (ES) št. 452/2007 o uvedbi dokončne protidampinške dajatve in o dokončnem pobiranju začasne dajatve, uvedene na uvoz likalnih desk s poreklom iz Ljudske republike Kitajske in Ukrajine (1). Navedena uredba, ki je predmet te tožbe, nalaga tožeči stranki antidampinško dajatev.
   Tožeča stranka v tožbi zatrjuje, da naj bi bila dokončna dajatev, ki ji je bila naložena, nezakonita, ker naj bi bil predlog za dokončne ukrepe, ki ga je Komisija predložila Svetu, na katerem temelji izpodbijana uredba, napačen iz dveh razlogov.
   Tožeča stranka najprej trdi, da naj predlog, ki ga je Komisija posredovala Svetu, ne bi temeljil na dokončnih ugotovitvah, do katerih je prišla Komisija, temveč na začasnih ugotovitvah. Tožeča stranka trdi, da je Komisija napačno razlagala člen 2(7)(c) Uredbe (ES) št. 384/96 (2), kot da ji ta med preiskavo prepoveduje popraviti prvotno določitev statusa podjetja glede na to določbo. Tožeča stranka torej trdi, da naj bi bil predlog Komisije v zvezi z dokončnimi ukrepi očitno pravno napačen.
   Poleg tega tožeča stranka trdi, da naj bi se pri predlogu dokončnih ukrepov bistveno kršil postopek, ker naj bi bil sprejet tako, da so bile kršene pravice obrambe in člen 20(5) Uredbe št. 384/96. V utemeljitev tega tožbenega razloga tožeča stranka navaja, da naj bi Komisija svoj predlog posredovala Svetu pred iztekom roka za predložitev svojih stališč o dokončni spremenjeni informaciji, na kateri temelji predlog.
   
      (1)  UL 2007, L 109, str. 12.
   
      (2)  Uredba Sveta (ES) št. 384/96 z dne 22. decembra 1995 o zaščiti proti dumpinškemu uvozu iz držav, ki niso članice Evropske skupnosti (UL 1996, L 56, str. 1), kakor je bila nazadnje spremenjena z Uredbo (ES) št. 2117/2005 (UL L 340, str. 17).